open-index/open-wikipedia-markdown huggingface dataset:
Թռչող Սանտա

մինի|աջից|Փարոս
**Թռչող Սանտա**, անունը գալիս է 1929 թվականի Ծննդյան տոնի օրվանից, երբ նվերների փաթեթները ինքնաթիռից նետվեցին ներքև՝ փարոսի պահապաններին և նրանց ընտանիքի անդամներին Նոր Անգլիայի ափերին։

## Պատմություն
Մտահղացումը եղել է օդաչու Վիլյամ Վինքափովինը, որը բեռնավորված ինքնաթիռով չվերթի ժամանակ ձյունամրրիկի պատճառով մոլորվեց։ Վերջապես նա նկատեց բարձր փարոսը և ափերի երկայնքով տեղադրված վեց լուսարձակները, որոնք նրան առաջնորդեցին, և նա, դրանց շնորհիվ կողմնորոշվելով, գտավ դեպի տուն տանող ճանապարհը։ Փարոսը պահպանողների աշխատանքը հիացրեց նրան, և ցանկացավ ինչ-որ բանով վարձահատույց լինել նրանց։ Հետագայում Վինքափովը ծրագրեց ստեղծել նմանատիպ լուսավոր կայաններ ափերի երկայնքով։ Վինքափովը ինքն իրեն չի կոչել Սանտա Կլաուս։ Անունը նա ստացել է կայանների բնակիչների կողմից, որոնց այցելում էր։ Շուտով այդ գործում նրան է միանում նաև որդին։ 40 տարի շարունակ գործում է այդ ծրագիրը և
փարոսի պահապանները նվերներ են ստանում։ Սկսում են Սանտաների համար տրամադրել ինքնաթիռներ, և նրանց անխափան չվերթները շարունակվում են մինչև Երկրորդ Համաշխարհային պատերազմի տարիները։ Ինքնաթիռների փոխարեն հետագայում ստեղծվում են ուղղաթիռներ։ Հիմա նվերների փոխադրումը կատարում են ուղղաթիռները։ Սանտայի հերոս ընկերները շարունակում են իրենց աշխատանքը՝ նվերներ տանելով փարոսի պահապաններին։

## Ծանոթագրություններ

## Աղբյուրներ
* 

## Արտաքին հղումներ
History of the Flying Santa

Կատեգորիա:Սանտա Կլաուս
Եվ անձրևը ջնջում է բոլոր հետքերը

**«Եվ անձրևը ջնջում է բոլոր հետքերը»** (), Ֆրանսիա-Գերմանիա համատեղ նկարահանված երիտասարդական մելոդրամա-ֆիլմ։ Էկրաններ է բարձրացել 1972 թվականին։

## Սյուժե
Այս գերմանական ֆիլմում անհաջողությունները ամեն քայլափոխի հետևում են հերոսուհուն, որը միշտ ինչ որ բանի է սպասում անձրևի տակ կանգնած։ Բարձրդասարանցի Քրիստինան ծանոթանում է Ալենի հետ, որն ուսանող էր Ֆրանսիայից։ Նրանց միջև ձևավորվում է զգացմունքներ, սակայն աղջկա էգոիստ և հաշվենկատ հայրը դեմ է այդ հարաբերություններին։ Նրանք որոշում են գաղտագողի ուղևորվել Ֆրանսիա՝ անցկացնելու արձակուրդները և պայմանավորվում են հանդիպել կանխավ որոշված վայրում։ Ցավոք Ալենը չի հայտնվում։ Երկար ժամեր անձրևի տակ սպասելուց հետո ուժասպառ Քրիստինան ընկնում է անծանոթ տղայի ձեռքերի մեջ, որը նրան հասցնում է հիվանդանոց։ Շուտով Քրիստինան ապաքինվում է և իր փրկիչ Մարտինի սերը ստիպում է մոռանալ նախորդ սերը։ Աղջիկը չգիտեր, որ Ալենն իրեն չի լքել, այլ մահացել է ոբերգական ավտովթարի հետևանքով, ինչն առաջացել էր դեպի իրենց հանդիպման վայր գալու ճանապարհին։ Մարտինը տառապում է ահավոր մեղավորության զգացումից, երբ նկատում է, որ ինքն է պատճառն այդ ճակատագրական վթարի, որի արդյունքում մահացավ Ալենը։ Իսկ ֆիլմի վերջում հենց ինքը Մարտինն է ենթարկվում ավիավթարի՝ կասկածելի հանգամանքներում։

## Դերերում
* Ալեն Նուարի - *Ալեն* 
* Անիտա Լոխներ - *Քրիստինա* 
* Մալտե Տորստեն - *Մարտին* 
* Վոլֆգանգ Ռայխման - *Կարլ Լուբա, Քրիստինայի հայրը* 
* Ռութ Մարիա Կուբիչեկ - *Իռեն, Քրիստինայի մայրը* 
* Եվա Քրիստիան - *Կարին, Կառլի քույրը* 
* Մարկուս Հագե - *Թեո, Կարինի որդին*
* Հենրի Ֆալ - *Յենսեն Բրոդերսեն*
* Ալֆ Մարհոլմ - *Տոյմեր, Մարտինի հայրը* 
* Ալեքսանդր Ալլերսոն - *Դոկտոր Հաուսերման*
* Գերտա Վորել - *Ալենի մայրը*

## Նկարահանոմներ
Հիմնական նկարահանումները կատարվել են Լյուբեկ քաղաքում, ինչպես նաև Մյունխենում և Ֆրանսիայի հարավ-արևելքում։

## Պրեմիերաներ
* 1972 թվականի նոյեմբերի 16 - Բեռլին
* 1973 թվականի հուլիս - Մոսկվա
* 1979 թվականի ապրիլի 5 - Մեխիկո
* 1979 թվականի մայիսի 31 - Բուդապեշտ

## Պարգևներ
* 1973 թվականին մասնակցել է Մոսկովյան VIII միջազգային կինոփառատոնին

## Ծանոթագրություններ

## Արտաքին հղումներ
*  
* Պոստեր
* Նկարներ

Կատեգորիա:1970-ականների գերմանական ֆիլմեր
Կատեգորիա:1970-ականների ֆրանսիական ֆիլմեր
Կատեգորիա:1972 ֆիլմեր
Կատեգորիա:Ալեքսանդր Պուշկինի ստեղծագործությունների էկրանավորումներ
Կատեգորիա:Գերմանական դրամա ֆիլմեր
Կատեգորիա:Գերմանական մելոդրամա ֆիլմեր
Կատեգորիա:Գերմանական ռոմանտիկ ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Դրամա ֆիլմեր
Կատեգորիա:Մելոդրամաներ
Կատեգորիա:Ֆիլմեր դեռահասների համար
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ռոմանտիկ ֆիլմեր
Կատեգորիա:Ֆրանսիական ֆիլմեր
My Way

«**My Way**» (), XX դարի կեսերի ամենահանրահայտ էստրադային երգերից մեկը, որի անգլերեն տեքստը գրել է Փոլ Անկան Ֆրենկ Սինատրայի համար։ Սինատրան ստուդիական տարբերակը ձայնագրել է 1968 թվականի դեկտեմբերի 30-ին, իսկ 1969 թվականի սկզբին երգը ներկայացվել է հանրությանը և երկար ժամանակ բարձր հորիզոնականներ է զբաղեցրել ԱՄՆ-ի և Մեծ Բրիտանիայի երաժշտական չարթերում։ Կապված բառերի հետ՝ երգը Սինատրայի կատարմամբ օգտագործվում է Մեծ Բրիտանիայի յուրաքանչյուր յոթերորդ թաղման ժամանակ։ Չնայած դրան՝ իր թաղման համար Սինատրան ընտրել էր սակավ հայտնի *Put Your Dreams Away* երգը։

## Բնօրինակ ֆրանսերեն տարբերակ
Երգի բնօրինակ ֆրանսերեն տարբերակը կատարել է Կլոդ Ֆրանսուան և ստեղծվել է 1967 թվականին, կոչվում է «*Comme d’habitude*» («*Ինչպես միշտ*») (երաժշտություն՝ *Ժակ Ռևո*, *Կլոդ Ֆրանսուա*, բառեր՝ *Ժիլ Տիբո*, *Կլոդ Ֆրանսուա*)։ Երգում ներկայացված է «սովորական պատմություն», երբ երկուսը միասին ապրում են, ուշադրություն են միմյանց նկատմամբ ցուցաբերում, սակայն շատ արարքներում նրանք ստիպված են լինում ձևանալ, ոչ անկեղծ լինել առանց սիրո։ Եվ այդպես շարունակվում է ամեն օր նորից ու նորից…

## Անգլերեն տարբերակ
Անգլերեն տեքստը չի համապատասխանում բնօրինակ ֆրանսերենին։ Իրադրությունը պատմվում է առաջին դեմքով։ Մարդը անցել է, ինչպես իրեն է թվում, գրեթե ողջ կյանքի ուղին։ Եկել է ժամանակը ամփոփելու այն։ Չնայած թույլ տված սխալներին և դժվարություններին, որ հանդիպել են այդ ուղու վրա, կյանքն անցել է, ըստ այդ մարդու, արժանիորեն, ստեղծագործաբար։ Հատուկ նշվում է, որ յուրաքանչյուր մարդ պետք է ասի այն, ինչ նա զգում է և ինչին հավատում է, չկրկնի նրանց խոսքերը, որոնք քծնում են ուրիշների առջև։ Հեղինակը կարծում է, որ նա միշտ իր ձևով է գործել, դա ամենակարևորն է կյանքում։

## Կատարողներ
«My Way» երգը համարվում է այն երգերից մեկը, որոնք ընտրում են բազում կատարողներ։ Բացի Ֆրենկ Սինատրայից՝ երգը կատարել են և՛ Էլվիս Փրեսլին ( իր համար «նշանակալի» երգ, որ կատարել է իր կյանքի վերջին տարիներին և թողարկել սինգլի կարգավիճակով՝ իր մահից մի քանի շաբաթ առաջ), և՛ Թոմ Ջոնսը, և՛ Միրեյ Մաթյոն, Sex Pistols-ը, Ռոբի Ուիլյամսը, Il Divo-ն և շատ ուրիշներ։ Գոյություն ունի նաև քավեր տարբերակը՝ ըստ ֆրանսիական raw black metal Mutiilation ֆորմացիայի։ ԽՍՀՄ-ում My Way երգն առաջին անգամ կատարել է Մուսլիմ Մագոմաևը։

## Ծանոթագրություններ

## Արտաքին հղումներ
* Երգի անգլերեն տեքստը և թարգմանությունը ռուսերեն լեզվով

Կատեգորիա:Երգեր մահվան մասին
Գրիբսկով (կոմունա)

**Գրիբսկով** (), դանիական կոմունա Հովեդստադեն մարզի կազմում։ Մակերեսը 280 կմ² է, ինչը կազմում է Դանիայի ընդհանուր մակերեսի 0,65 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 40512 է (տղամարդիկ՝ 20189, կանայք՝ 20323, օտարերկրյա քաղաքացիներ՝ 1354)։

## Երկաթուղային կայարաններ

* Դրոնիգմյոլե (Dronningmølle)
* Դուեմոսե (Duemose)
* Ֆիրհյոյ (Firhøj)
* Ֆյելենստրուպ (Fjellenstrup)
* Գիլելեյե Էստ (Gilleleje Øst)
* Գիլելեյե (Gilleleje)
* Գոդհաուն (Godhavn)
* Գրեստեդ (Græsted)
* Գրեստեդ Սյուդ (Græsted Syd)
* Հելսինգե (Helsinge)
* Հոլյոսե (Holløse)
* Կագերուպ (Kagerup)
* Լաուգյո (Laugø)
* Մորում (Mårum)
* Էրբյու (Ørby)
* Պորուպ (Pårup)
* Սալտրուպ (Saltrup)
* Ստերեմոսեն (Stæremosen)
* Տիսվիլելեյե (Tisvildeleje)
* Վայբյու (Vejby)


## Պատկերասրահ

Պատկեր:Gribskov Rådhus 24-03-07 01.jpg
Պատկեր:Grib_skov.jpg
Պատկեր:Gribsø view 9-10-2007 01.jpg


## Արտաքին հղումներ
* Պաշտոնական կայք
* Գրիբսկովը borger.dk կայքում

Կատեգորիա:2007 թվականին հիմնադրված բնակավայրեր
Կատեգորիա:Մունիցիպալիտետներ
Կատեգորիա:Դանիայի վարչական բաժանում
Կատեգորիա:Դանիայի կոմունաներ
Ռիկոշետ (ռեստլեր)

**Թրևոր Ման** (, ), առավել հայտնի **Ռիկոշետ** (*Ricochet* [*Ռիկոշե՛յ*]) ռինգային անվամբ, ամերիկացի պրոֆեսիոնալ ըմբշամարտիկ (ռեստլեր)։

Հանդես է գալիս ճապոնական «Dragon Gate», և վերջինիս ամերիկյան մասնաճյուղ՝ «Dragon Gate USA» կազմակերպություններում, որտեղ նվաճել է Open the Freedom Gate, Open the Dream Gate, Open the Brave Gate, Open the Twin Gate, Open the Triangle Gate և Open the United Gate չեմպիոնական տիտղոսները։ Միաժամանակ հանդես է գալիս նաև ամերիկյան «Pro Wrestling Guerrilla» (PWG) կազմակերպությունում։ Նախկինում մրցել է «Chikara» և «New Japan Pro Wrestling» (NJPW) առաջնություններում։

**Արքայազն Կատվառյուծ** (*Prince Puma*) անվամբ ելույթներ է ունենում նաև «Լուչա Անդերգրաունդ» հեռուստաշոուում, որտեղ հռչակվել է Լուչա Անդերգրաունդի անդրանիկ չեմպիոն։

## Ծանոթագրություններ

## Արտաքին հղումներ

* Էջը IMDb կայքում
* Մարտերի ցանկը Ռեստլինգի համացանցային բազայում
* Էջը DGUSA.com կայքում

Կատեգորիա:1988 ծնունդներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Դիմակավոր ռեստլերներ
Կատեգորիա:Հոկտեմբերի 11 ծնունդներ
Պաուլ Գորդան

**Պաուլ Ալբերտ Գորդան** (), գերմանացի մաթեմատիկոս։ Քյոնիգսբերգի համալսարանում եղել է Կարլ Յակոբիի ուսանողը, պրոֆեսոր-դոկտորի աստիճան է ստացել Բրեսլաուի համալսարանում (1862) և պրոֆեսորի՝ Էռլանգենի համալսարանում։

Նա հայտնի է որպես «ինվարիանտների տեսության արքա»։ Նրա ամենահայտնի հայտնագործությունն այն է, որ վերջավոր աստիճանի բինարային ձևի ինվարիանտ օղակները միածին վերջավոր են։

Նրա և Ալֆրեդ Կլեբշի անունով է կոչվում Կլեբշ-Գորդանի գործակիցները։ Գորդանը հայտնի է նաև որպես Էմմի Նյոթերի գիտական ղեկավարներից մեկը։

## Ծանոթագրություններ

Կատեգորիա:19-րդ դարի գերմանացի մաթեմատիկոսներ
Կատեգորիա:20-րդ դարի գերմանացի մաթեմատիկոսներ
Կատեգորիա:Գերմանացի մաթեմատիկոսներ
Կատեգորիա:Գերմանիայի հրեաներ
Կատեգորիա:Հումբոլդտի համալսարանի շրջանավարտներ
Կատեգորիա:Մաթեմատիկոսներ այբբենական կարգով
Կատեգորիա:Պրուսիայի գիտությունների ակադեմիայի անդամներ
Կատեգորիա:Քյոնիգսբերգի համալսարանի շրջանավարտներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Գերմանացի գիտնականներ
Աննա Պոպլուել

**Աննա Պոպլուել** (, ), անգլիացի դերասանուհի, ով խաղացել է Սյուզեն Սյուզան Փևենսիի դերը «Նարնիայի ժամանակագրություններ։ Առյուծը, կախարդը և զգեստապահարանը», «Նարնիայի ժամանակագրություններ։ Արքայազն Կասպիանը» և «Նարնիայի ժամանակագրություններ։ Լուսաբացի նվաճողը» ֆիլմերում։

## Կենսագրություն
Ծնվել է 1988 թվականի դեկտեմբերի 16-ին Լոնդոնում։

Վեց տարեկանից Աննան սովորել է Լոնդոնի դրամատիկ արվեստների դպրոցում և ակտիվ աշխատել է բեմում, հետո սկսել է նկարահանվել գովազդներում։ Որպես դերասանուհի՝ Աննա առաջին անգամ նկարահանվել է «Ֆրանսիացու ծովախորշը» ֆիլմում 10 տարեկանում։
 
2000 թվականին մասնակցել է Հերմիոնա Գրեյնջերի դերի համար դերասանուհու ընտրության լսումներին, սակայն դերը հասել է Էմմա Ուոթսոնին։

2013 թվականին Պոպլուելը ստացել է թագուհի Մարիայի ընկերուհու՝ Լոլայի դերը «Թագավորությունը» հեռուստասերիալում։

## Ֆիլմագրություն

## Ծանոթագրություններ

## Արտաքին հղումներ
* 
* Anna Popplewell 
* Աննա Պոպլուել 

Կատեգորիա:Դեկտեմբերի 16 ծնունդներ
Կատեգորիա:1988 ծնունդներ
Կատեգորիա:Անգլիացի դերասանուհիներ
Կատեգորիա:Թատրոնի դերասանուհիներ
Կատեգորիա:Անգլիացի մոդելներ
Կատեգորիա:Անգլիացի կինոդերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Օքսֆորդի համալսարանի շրջանավարտներ
Գամբիայի ղեկավարների ցանկ

Այս ցանկում ներկայացված են Արևմտյան Աֆրիկայում գտնվող Գամբիա պետության ղեկավարները՝ սկսած 1965 թվականի անկախության հռչակագրից մինչև մեր օրեր։

1965-1970 թվականներին երկիրը պայմանականորեն կառավարել է Մեծ Բրիտանիայի թագուհի Եղիսաբեթ II-ը, ով նաև կառավարում էր մի շարք անգլախոս երկրներում, այդ թվում նաև Կանադայում, Ավստրալիայում և Նոր Զելանդիայում։

Մեծ Բրիտանիայի թագուհին Գամբիայի գլխավոր նահանգապետն է և զորքերի գերագույն հրամանատարը։ 1970 թվականի հեղափոխությունից հետո երկիրը դարձավ նախագահական հանրապետություն և միապետին փոխարինեց գործադիր նախագահ Դաուդա Կայրաբա Ջավարան։

## Միապետի կառավարություն (1965–1970)
Բրիտանական տիրապետությունից հետո երկիրը մի ստվար ժամանակահատված կախվածություն ուներ բրիտանական կենտրոնական կառավարությունից։

### Գեներալ-նահանգապետ
thumb|220px|Գամբիայի գեներալ-նահանգապետի խորհրդանիշը
*Նահանգապետը* միապետի գլխավոր ներկայացուցին է և ունի նույն միապետի լիազորությունները։ Գեներալ-նահանգապետը նշանակվում էր անորոշ ժամանակահատվածով։

Նրա կառավարությունը հիմնված է միապետի կարգադրությունների վրա։

1931 թվականին ընդունված օրենքի համաձայն Գամբիայի գեներալ-նահանգապետներ կարող էին դառնալ բացառապես Գամբիայի քաղաքացիները և բրիտանացիները դադարում էին հանդես գալ այս պաշտոնում։

;Կոչում

## Գամբիայի Առաջին Հանրապետություն (1970-1994)
1970 թվականին հաստատվեց երկրի առաջին Սահմանադրությունը, որի համաձայն նախագահը փոխարինում էր միապետին՝ որպես պետության գործադիր ղեկավար։

Նախագահը ընտրվել է Ազգային ժողովի կողմից անորոշ ժամկետով։ Այդ դեպքում, երկրի թափուր փոխնախագահ է ծառայում է նախագահի գլխավոր պաշտոնակատար։

;Պաշտոն

## Ռազմական շրջան (1994–1996)

## Գամբիայի Երկրորդ Հանրապետություն (1996-2015)
1994 թվականին հռչակվեց Գամբիայի երկրորդ հանրապետությունը։
;Պաշտոն

## Գործադիր նախագահ

## Արտաքին հղումներ
* Աշխարհաքաղաքական գործիչներ` Գամբիայի նախագահ
* Rulers.org – Գամբիայի նախագահների մասին

Կատեգորիա:Ցանկեր:Գամբիա
Կատեգորիա:Գամբիայի կառավարություն
Կատեգորիա:Գամբիայի նախագահներ
Կատեգորիա:Ցանկեր:Պետության գլուխներ
Լոալվա Բրազ

**Լոալվա Բրազ** (, ), բրազիլացի երգչուհի, «Կաոմա» խմբի մեներգչուհի։

Լոալվան ծնվել է 1953 թվականի հունիսի 3-ին Ռիոյում։ Երգել սկսել է 13 տարեկանից։

1985 թվականից տեղափոխվել է Փարիզ։ 1989 թվականին ձայնագրել է «Լամբադա» հիթը, որը նրան բերեց համաշխարհային ճանաչման ու շուրջ 80 ոսկե և պլատինե սկավառակներ։

2004 թվականին թողարկվեց նրա առաջին ալբոմը՝ «Recomeçar»:

2010 թվականից ապրել է Ժնևում (Շվեյցարիա), ապա՝ Ռիոյում։

Բացի մայրենի պորտուգալերենից, տիրապետել է նաև իսպաներենին, ֆրանսերենին և անգլերենին։

## Սկավառակագրություն
### Ալբոմներ

## Ծանոթագրություններ

## Արտաքին հղումներ
* Երգչուհու պաշտոնական կայքը http://www.loalwabraz.com/ 
* ՌԴ-ում պաշտոնական ներկայացուցիչ http://www.loalwabraz.ru/
* 
* 

Կատեգորիա:21-րդ դարի երգչուհիներ
Կատեգորիա:Բրազիլացի երաժիշտներ
Կատեգորիա:Բրազիլացի կանայք
Կատեգորիա:Ֆրանսիացի երգչուհիներ
Կատեգորիա:Ֆրանսիացի երգահաններ
Կատեգորիա:Հայտնի սպանվածներ
Ֆիլադելֆիա (Կոստա Ռիկա)

**Ֆիլադելֆիա** (), քաղաք Կոստա Ռիկայի հյուսիս-արևմուտքում, Գուանակաստե նահանգում, Տեմպիսկե գետի վրա։ Կառիլո կանտոնի վարչական կենտրոնը։ Բնակչությունը՝ 8141 մարդ (2013 թվականի տվյալներով)։ Տարածքը՝ 125,01 կմ²։ Քաղաքի կարգավիճակ է ստացել 1915 թվականի հոկտեմբերի 18-ին։ Սկզբնապես կոչվել է Սիետե Սուէրոս։ Անվանափոխվել է 1877 թվականին՝ զինվոր Ֆիլադելֆիա Սոտոյի պատվին։

Քաղաքը գտնվում է Տեմպիսկե և Լաս Պալմաս գետերի միջև։ 1995, 1999 և 2007 թվականներին երկու գետերն էլ առաջացրել են ծանր հեղեղումներ, և դրանց պատճառով կոչվում է Էլ Նինիո։

Տնտեսության հիմքը շաքարի ճակնդեղի և սեխի արտադրությունն է։

## Պատկերասրահ


Պատկեր:Filadelfia - Guanacaste.JPG|Գլխավոր եկեղեցին
Պատկեր:Rio tempisque.JPG|Տեմպիսկե գետը քաղաքում
Պատկեր:El viejo azu.jpg|Շաքարի գործարան



## Ծանոթագրություններ

## Արտաքին հղումներ
* Կառիլո կանտոն  

Կատեգորիա:Կոստա Ռիկայի քաղաքներ
Սուրբ Երրորդություն եկեղեցի (Գերգեթ)

**Սուրբ Երրորդություն եկեղեցի** (, **Գերգետիս Ցմինդա Սամեբա**), եկեղեցի Վրաստանում։ Գտնվում է Կազբեկ լեռան լանջին, Ռազմավիրական ճանապարհի վրա գտնվող Գերգեթի գյուղում, Չխերի գետի աջ ափին, Ստեփանծմինդա ավանի վերևում, 2&nbsp;170 մ բարձրության վրա։

Կառուցվել է 14-րդ դարում։ Խևի նահանգի միակ խաչաձև գմբեթավոր տիպի եկեղեցին է։ Տաճարին կից պահպանվել է միջնադարյան զանգակատուն։

Խորհրդային տարիներին եկեղեցին չի գործել, իսկ այժմ վերադարձվել է Վրացական Ուղղափառ Եկեղեցուն։ Ժողովրդականություն է վայելում զբոսաշրջիկների մոտ։

## Պատկերասրահ


Պատկեր:TsmindaSameba.jpg
Պատկեր:Interno Sameba.jpg
Պատկեր:Tsminda Sameba (2).jpg
Gergeti Trinity Church, Clouds, Georgia.jpg
Gergeti Trinity Church, Georgia.jpg



## Ծանոթագրություններ

Կատեգորիա:14-րդ դարի վրացական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Վրաստանի եկեղեցիներ
Ալիսը հրաշքների աշխարհում (ֆիլմ, 1972)

**«Ալիսը հրաշքների աշխարհում»** (, բառացի՝ *Ալիսի արկածներն հրաշքների աշխարհում*), բրիտանական արտադրության 1972 թվականի երաժշտական կինոֆիլմ, ռեժիսոր՝ Ուիլյամ Սթերլինգ։ Լուիս Քերոլի «Ալիսը Հրաշքների աշխարհում» (1864) գրքի էկրանավորումն է։ Գունեղ մյուզիքլը նախատեսված էր ընտանեկան դիտման համար և օպերատորական աշխատանքի ու զգեստների լավագույն ձևավորման համար արժանացավ երկու *[[BAFTA]]*-ի։

Գրքի այլ էկրանավորումներից սա տարբերվում էր մասնակցող դերասանների «աստղային» կազմով՝ Ֆիոնա Ֆուլլերտոնը Ալիսի դերում, Մայքլ Քրոուֆորդը Սպիտակ ճագարի դերում, Ռալֆ Ռիչարդսոնը Կապույտ թրթուրի դերում, Ռոբերտ Հելփմանը՝ Գլխարկագործի, Փիթեր Սելլարեսը՝ Մարտյան նապաստակի, Ռոյ Քիննիրը՝ Չեշիրյան կատվի, Դադլի Մուրը, Մայքլ Հորդերնը։

Ֆիլմի երաժշտության հեղինակը Ջոն Բարրին էր։

## Մրցանակներ
Մրցանակների և անվանակարգերի ցանկը IMDB կայքում.

## Ծանոթագրություններ

## Արտաքին հղումներ
* 
* Ֆիլմի մասին տարբեր փաստեր IMDb կայքում
* Ֆիլմի մասին կարծիքներ IMDb կայքում

Կատեգորիա:1970-ականների անգլերեն ֆիլմեր
Կատեգորիա:1972 ֆիլմեր
Կատեգորիա:Ալիսը հրաշքների աշխարհում գրքի էկրանավորումներ
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Բրիտանական երաժշտական ֆիլմեր
Կատեգորիա:Բրիտանական ընտանեկան ֆիլմեր
Կատեգորիա:Բրիտանական մուլտֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Բրիտանական ֆիլմեր
Կատեգորիա:Վեպերի էկրանավորումներ
Կատեգորիա:Ֆանտաստիկ կատակերգություններ
Կատեգորիա:1970-ականների բրիտանական ֆիլմեր
Վիկտոր Ֆրանկենշտեյն (ֆիլմ)

**«Վիկտոր Ֆրանկենշտեյն»** (), ամերիկյան դրամատիկական սարսափ, նկարահանված ռեժիսոր Պոլ Մագկիկանի կողմից։ Սցենարը գրել է Մաքս Լենդիսոմը, հիմնված 1831 թվականին Մերի Շերիի կողմից գրած «Ֆրանկենշտեյն կամ Ժամանակակից Պրոմեթևսը» գրքի սցենարի վրա։ Ֆիլմում նկարահանվել են Ջեյմս Մաքէվոյը Վիկտոր Ֆրանկենշտեյնի դերում, և Դենիել Ռեդկլիֆը նրա օգնական՝ Իգորի դերում։ Համաշխարհային պրեմիերան տեղի է ունեցել 2015 թվականի նոյեմբերի 25-ին ԱՄՆ-ում, իսկ Ռուսաստան է եկել 2015 թվականի նոյեմբերի 26-ին։

## Սյուժե
Պատմությունը պատմվում է Իգորի կողմից։ Ֆիլմում նա ցույց է տալիս իր ընկեր՝ Վիկտոր ֆոն Ֆրանկենշտեյնին, որը հետագայում հայտնի է դառնում Ֆրակենշտեյն անունով, որպես մարդ-լեգենդ։

## Դերերում

## Արտադրություն
Ֆիլմը թողարկվել է «20th Century Fox» ընկերության կողմից։ 2012 թվականի սեպտեմբերին պաչզ դարձավ, ռեժիսորի աթոռը պետք է զբաղեցնի Պոլ Մակգիգանը։ Դենիել Ռեդկլիֆը սկսում է ֆիլմի նկարահումների մասին խոսակցությունները, թե որտեղ պետք է նկարեն, և ստանում է ֆիլմում Իգորի դերը 2013 թվականին։ Դրանից մի քանի ամիս հետո հուլիսին ֆիլմ է մտնում նաև հայտնի դերասան Ջեյմս Մաքէվոյ, որպես Վիկտոր Ֆրանկենշտեյնի դերակատար, իսկ արդեն սեպտեմբերն Լորելեյաի դերը ստանձնում է Ջեսիկա Բրաուն Ֆինդլեյը։ 
2013 թվականի հոկտեմբերին, որոշվում է հետաձգել ֆիլմի պրեմիերան, այսինքն 2014 թվականի հոկտեմբերի 17-ի փոխարեն, ֆիլմը էկրաններ կբարձրանա 2015 թվականի հունվարի 16-ին։ Այդ նույն թվականի մարտին ֆիլմը պրեմիերայի օրը փոխվում է 2015 թվականի հոկտեմեբրի 2-ին։ Նկարահանումները տեղի են ունեցել Մեծ Բրիտանիայում, «Longcross» և «Twickenham Film Studios» ստուդիաններում, նաև «Chatham Historic Dockyard» ստուդիայում։ Հիմնական նկարահանումները սկսել են 2013 թվականի նոյեմբերի 25-ին և ավարտվել են 2014 թվականի մարտի 20-ին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր վերամարմնավորման մասին
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Ամուրիների օր

**Ամուրիների օր** (), չինական ժամանակակից տոն, որը նշվում է նոյեմբերի 11-ին։ Նվիրված է այն մարդկանց, որոնք ամուսնացած չեն։

## Ծագում
Սկսել է տոնվել 20-րդ դարի 90-ականներին Նանկինի տարբեր համալսարաններում։ Ստացել է «Ամուրիների օր» անվանումն այն պատճառով, որ անցկացման ամսաթիվը (11.11) կազմված է 4 մեկերից, որոնք խորհրդանշում են զույգ չկազմած մարդկանց։ Չինաստանում լուրջ են վերաբերում թվերի զորությանը և համարվում է, որ տարվա ընթացքում հենց այդ օրն է բարենպաստ նոր ծանոթություններ հաստատելու և հարաբերություններ սկսելու համար։ Կրթությունն ավարտելուց հետո երիտասարդ ուսանողները տարածեցին այս տոնը հասարակության մեջ։ Այսօր Ամուրիների օրը առանձնահատուկ օր է բոլոր չամուսնացած երիտասարդների համար։

## Տոնում
Տոնը նշելու ամենահայտնի ձևը միակ ընկերոջ հետ ճաշելն է, սակայն կարևոր է, որ յուրաքանչյուրը ցույց տա իր անկախությունը։ Նաև մարդիկ այն նշում են երեկույթների ժամանակ կույր հանդիպումներով, որպեսզի հրաժեշտ տան ամուրի կյանքին։

### Զանգվածային տոնավաճառ
Վերջին տարիներին միտում է ձևավորվել, որ շատ չինական առևտրական կենտրոններ իրենց մեծ զեղչերը հարմարեցնում են այս չինական կախարդական տոնի հետ։ Եվ այժմ Չինաստանում նոյեմբերի 11-ը դարձել է հայտնի ամերիկյան «սև ուրբաթին» համարժեք։ Եվ զարմանալի չէ, որ այդ օրը ավանդական կայուն զեղչերի հետ կարող են հանդիպել նաև անհավանական առաջարկներ։ 2013 թ. առանձնացավ նրանով, որ ամենահաջողակ գնորդներին հնարավորություն տրվեց գնելու մեկ շիշ բարձր կարգի չինական «Մաոտայ» օղի ընդամենը մեկ յուանով, ընդ որում սովորաբար դրա մանրածախ գինը հասնում է մինչև 2 000 յուանի, որը հավասար է ավեի քան 300 ամերիկյան դոլլարի։ Այժմ բացի չինական ընկերությունները այդ օրը զեղչեր են տրամադրում նաև շատ արևմտյան և ամերիկյան ընկերություններ՝ հնարավորություն տալով ձեռ բերելու իրենց ֆիրմայի ապրանքներ համացանցի միջոցով։ Այդպիսի արտասահմանյան արտադրողներից են՝ Procter & Gamble, Adidas, Nike, Unilever և այլն։

## Տես նաև
* Սև օր

## Ծանոթագրություններ

Կատեգորիա:1993 հիմնադրումներ
Կատեգորիա:Անձնական կյանք
Կատեգորիա:Էլեկտրոնային առևտուր
Կատեգորիա:Համացանցային մշակույթ
Կատեգորիա:Նոյեմբերի 11
Կատեգորիա:Ոչ պաշտոնական տոներ
Կատեգորիա:Չինաստանի տոներ
Թոմաշ Զան

**Թոմաշ Զան** (, , **Ֆոմա Կարլովիչ Զան**; ), բանաստեղծ և ֆիլոմատների ընկերության անդամ, Ադամ Միցկևիչի և Յան Չեչոտի ընկերն է։ Նա մեծ դեր է ունեցել նոր գրական շարժման, այսպես կոչված, «Հեղափոխական ռոմանտիզմ» ճյուղում։ Առաջիններից մեկն է, ով ճանաչել է բելառուսական ժողովրդական ստեղծագործությունը՝ որպես իր քաղաքական ծրագրի մի բաժին։
[ձախից|մինի|[Նապոլեոն Օրդա «Թոմաշ Զանի գերեզմանը» (մաս 2-րդ 19-րդ դար)]]

## Կենսագրություն
1817 թվականին դարձել է ֆիլոմատների գաղտնի ուսանողական համայնքի հիմնադիրներից մեկը, 1820 թվականին «շողշողունների միության», 1820-1823 թվականներին եղել է ֆիլարետների հանրության ավագների բարձրագույն բաժնի ներկայացուցիչներից մեկը։

Եղել է նաև անգործների հանրության անդամներից մեկը, ձերբակալվել է ֆիլոմատների գործով 1823 թվականին։

1824 թվականի օգոստոսի 14 (26)-ի որոշմամբ դատապարտվել է ազատազրկման և աքսորի։ Թոմաշ Զանը, Յան Չեչոտը, Ադամ Սուզինը 1824 թվականի հոկտեմբերի 10/22/-ին ուղարկվել էն Օրենբուրգ։

## Գրական գործունեություն
Նա սկսել է գրել 1816 թվականից։ Գրել է էլեգիաներ, բալլադներ, տրիոլետներ, բանաստեղծություններ, երգիծական գործեր, որոնց թվում առավել հայտնի է «Ծխատուփի մահը»  (*«Zgon tabakiery»*) բանաստեղծությունը։

## Ծանոթագրություններ

## Գրականություն
* *Вержболовский Ф.* К истории тайных обществ и кружков среди литовско-польской молодёжи в 1819—1823 гг. Варшава, 1898.
* *Модестов Н.* Магистр философии Фома Карлович Зан в Оренбурге // Труды Оренбургской Ученой Архивной Комиссии. — Вып. XXXV. — Оренбург, 1917.

Կատեգորիա:Լեհ բանաստեղծներ
Կատեգորիա:Վիլնյուսի համալսարանի շրջանավարտներ
Կատեգորիա:Լեհ դրամատուրգներ
Կատեգորիա:Լեհ գրողներ
Կատեգորիա:Լեհ արձակագիրներ
Կատեգորիա:Լեհ հասարակական գործիչներ
Լիմոն (Կոստա Ռիկա)

**Լիմոն**, հայտնի է նաև որպես **Պուերտո Լիոն**, (), քաղաք Կոստա Ռիկայի արևելյան ափերին, Լիմոն նահանգում։ Համանուն կանտոնի վարչական կենտրոնը։ Բնակչությունը՝ 105000 մարդ (2005 թվականի տվյալներով)։ Տարածքը՝ 1765,79 կմ²։ Քաղաքին է պատկանում Կարիբյան ծովում գտնվող փոքր Ուվիտա կղզին։ Ունի երկու տերմինալ նավահանգիստ՝ Լիմոն և Մոյն։ Գործում է միջազգային օդանավակայան (): Առողջապահության համար նախատեսված է Dr. Tony Facio Castro հիվանդանոցը։ Կոստա Ռիկայի ֆուտբոլի առաջնությունում հանդես է գալիս «Լիմոն» ակումբը, որի տնային մարզադաշտը «Estadio Juan Gobán»-ն է։

Քաղաքը պաշտոնապես հիմնադրվել է 1854 թվականին՝ Ֆիլիպ Վալենտինի կողմից։

1871 թվականին սկսվում է Սան Խոսեն Լիմոնի նավահանգստին կապող երկաթուղու կառուցումը, որպեսզի հեշտացվի կոստա ռիկյան սուրճի արտահանումը Եվրոպա։ Աշխատանքի մեջ ներգրավված էին իմիգրանտներ Ճամայկա կղզուց, հիմնականում աֆրիկական ծագման։ Իմիգրանտները իրենց հետ բերեցին լեզու, մշակույթ, կրոն և խոհանոց։ Արդյունքում այս հանգամանքները Լիմոնի բնակչությանը ամբողջ Կոստա Ռիկայի բնակչությունից բավականին ուրույնություն նախասահմանեցին։ Երկաթուղու կառուցումը ավարտվեց 1890 թվականին։

1949 թվականից քաղաքում անցկացվում է ամենամյա կառնավալ, որը սկսվում է հոկտեմբերի 12-ին և տևում է մեկ շաբաթ։ Տոնը նվիրված է 1502 թվականի հոկտեմբերի 12-ին Քրիստափոր Կոլումբոսի վերջին՝ չորրորդ ճանապարհորդության ժամանակ Լիմոնի ափերի հայտնագործմանը։

## Պատկերասրահ


Պատկեր:DSC02141, Limon, Costa Rica.jpg|
Պատկեր:DSC02146, Limon, Costa Rica.jpg|
Պատկեր:DSC02131, Limon, Costa Rica.jpg|



## Քույր քաղաքներ
*  Գալաց, Ռումինիա (1992 թվականից)
*  Սան Անդրեաս, Կոլումբիա

## Ծանոթագրություններ

## Արտաքին հղումներ
* ECLIPSE DE LUNA EN SAN ANDRÉS 

Կատեգորիա:1854 թվականին հիմնադրված բնակավայրեր
Կատեգորիա:Կոստա Ռիկայի քաղաքներ
Եդեսիայի ճակատամարտ

**Եդեսիայի ճակատամարտ** (), ճակատամարտ, որը տեղի է ունեցել 259 թվականին` Հռոմեա-պարսկական պատերազմների ընթացքում։

Ճակատամարտը տեղի է ունեցել Հռոմեական կայսրության կայսր Վալերիան I-ի 70 000-անոց բանակի և Սասանյան Պարսկաստանի արքա Շապուհ I-ի 40 000 հոգուց կազմված բանակային կորպուսների միջև։

## Ճակատամարտի ընթացք
Պարսից Շապուհ թագավորի խմբերը բազմիցս ներթափանցել են Հռոմեական կայսրության Արևելյան սահմանների մոտ` Արաբական թերակղզի։

Հռոմեական զորավար Վալերիանոսը հավաքում է իր բանակը և Հռոմեական պրետորական գվարդիա ու արշավում դեպի Արևելք, ուր հաստատվել էին պարսիկները։

Հռոմեացիները հաջողությամբ գրավում են Սիրիան։ Հետո նաև գրավում են Եդեսիան, որտեղ երկու բանակների հրամանատարները հանդիպում են իրար։

Պատերազմը ավարտվում է հռոմեական 70,000-անոց բանակի կատարյալ ջախջախմամբ։ Կայսրը գերեվարվում է և գերության մեջ էլ կնքում իր մահկանացուն։

## Գրականություն
* Lactantius, *De Mortibus Persecutorum*, v.
* Zosimus, *New History*, i.
* Abdolhossein Zarinkoob, *Ruzgaran: tarikh-i Iran az aghz ta saqut saltnat Pahlvi*, Sukhan, 1999. ISBN 964-6961-11-8
* Potter, David S., *The Roman Empire at Bay AD 180&ndash;395*, Routledge, 2004. ISBN 0-415-10058-5

Կատեգորիա:Հռոմեա-պարսկական պատերազմի ճակատամարտեր
Կատեգորիա:Հռոմեական կայսրության ճակատամարտեր
Կատեգորիա:Շանլըուրֆայի մարզի պատմություն
Return in Bloodred

**Return in Bloodred**-ը Powerwolf գերմանական փաուեր մետալ խմբի առաջին երաժշտական ալբոմն է, որը թողարկվել է 2005 թվականին։

## Երգացանկ

Կատեգորիա:2005 ալբոմներ
Ամանդա Լեպոր

**Ամանդա Լեպոր** ( ), ամերիկացի մոդել, կատարող, երգչուհի։

## Անձնական կյանքը
Նա հայտնի տրանսգենդեր գործիչ է։ Ամանդա Լեպորը բնակվում է Նյու Յորքում, աշխատում է գիշերային ակումբներում։ Նրա հայրը քիմիական ինժեներ էր, ուներ իտալական և ամերիկյան ծագում։ Իսկ մայրը գերմանական ծագում ունեցող տնային տնտեսուհի էր։ Լեպորը 11 տարեկանում արդեն իսկ ցանկացավ փոխել իր տեսքը դիտելով մի հաղորդում, որտեղ տղան հագնված էր աղջկա նման։ Ամանդան ցանկանում էր աղջկա հագուստով գնալ դպրոց սակայն դպրոցում դա արգելվում էր։ Ամանդան այդ իսկ պատճառով չհաճախեց դպրոց այլ նրա ընտանիքը վարձեց տնային ուսուցիչ։ Ամանդան խաղում էր միայն տիկնիկներով։ Նրա մայրը տառապում էր շիզոֆրենիայով, իսկ Ամանդայի հայրը, Ամանդային մշտապես տանում էր հոգեբուժների մոտ, սակայն բոլոր հոգեբույժները միաձայն կրկնում էին նույն բանը՝ «Ձեր երեխան հիվանդ չէ, նա տրասվեստիտ է, եթե չեք կարողանում ձեր երեխային ընդունել այնպիսին ինչպիսին որ նա կա, ուրեմն խնդիրը ձեր մեջ է»։ 15 տարեկանից Ամանդան սկսեց կատարել բազմաթիվ վիրահատություններ ցանկանալով գտնել իր իսկական եսը։ Լոպերը հարցազրույցներից մեկի ժամանակ ասել է. «Ես չէի հասկանում թե ինչու էին ինձ իմ ծնողները հագցնում տղայի հագուստ ես աղջիկ էի ինձ զգում և մտածում էի, որ ծնողներս խելագարվել են»։

250px|մինի|Ամանդա Լեպորը Playboy ամսագրի շապիկին

## Կարիերա
1990 թվականին Ամանդան աշխատում էր գեղեցկության սրահում որպես մատնահարդար, արդեն 2000- ականներին Ամանդան նկարահանվում էր տարբեր ամսագրերի համար ինչպիսին էին ֆրանսիական Playboy ամսագիրը։
250px|մինի|Ամանդան երգում է Գեյ խնջույքի ժամանակ
Ամանդան նաև նկարահանվել է մի շարք ֆիլմերում, երգել է անգլիացի հայտնի երգիչ Էլթոն Ջոնի հետ։ 2003 թ.-ին Ամանդան ձայնագրեց իր առաջին երգը, իսկ ահա 2005 թ.-ին իր առաջին ալբոմը թողարկեց։

## Ծանոթագրություններ

Կատեգորիա:Ամերիկացի մոդելներ
Կատեգորիա:Ամերիկացի երգչուհիներ
Կատեգորիա:Ամերիկացի դերասանուհիներ
Կատեգորիա:ԼԳԲՏ արվեստագետներ
Պուկիս (դիցաբանություն)

մինի|աջից|200px|Լատվիական հերոսը սպանում է պուկիս վիշապին
**Պուկիս** (լատիշերեն՝ Pūķis), երևակայական, գերբնական էակ բալթիկ ժողովուրդների առասպելաբանություններում։ Սովորաբար պատկերվել է թևավոր օձի կամ տարբեր կենդանիների տարրերի համադրմամբ։

Պուկիսը լատվիական դիցաբանության մեջ եղել է վիշապի ոգի։

Շատ բալթիկ ժողովուրդների հեքիաթներում ներկայացված է որպես կրակ արտաշնչող դև։ Պուկիսը լատվիական և լիտվական դիցաբանության մեջ եղել է մթության և չար ուժերի տիրակալը։

Ըստ լեգենդների՝ Պուկիս վիշապը մահացել է ցավից և նույնիսկ մահից հետո չի կարողացել գտնել խաղաղություն։

## Գրականություն
* Пукис // Мифологический словарь/ Гл. ред. Е. М. Мелетинский. — М.:Советская энциклопедия, 1990. — 672 с.
* Пукис // Мифы народов мира/ Под ред. С. А. Токарева. — М.: Советская энциклопедия, 1992. — т.2 — 719 с.
* Пукис // Большой энциклопедический словарь. 2000
* Adamovice L., Pũkis latviesu folklora un senlatviesu mitologija, "Rigas Latvieiu Biedrlbas Zinatnu Komitejae. Rakatu krajums., kr. 23 A. Humanitari raksti, Riga, 1940.

Կատեգորիա:Դիցաբանական էակներ
Կատեգորիա:Վիշապներ
Լակմե

280px|մինի|Լակմե օպերայի պաստառը, 1936 թ․ Ա. Սպենդիարյանի անվան օպերայի և բալետի ազգային ակադեմիական թատրոն
**«Լակմե»** (), երգահան Լեո Դելիբի օպերան՝ բաղկացած 3 գործողությունից։ Լիբրետոյի հեղինակները Էդմոն Գոնդինեն և Ֆիլիպ Ժիլյան են՝ Պիեր Լոթի «Ռարահու, կամ Լոթիի ամուսնությունը» վեպի հիման վրա։ Ինչպես 19-րդ դարավերջի շատ ֆրանսիական օպերաներ, այդ թվում Բիզեի «Մարգարիտ որոնողները» և Մասնեի «Լահորի թագավորը», «Լակմեն» համակված էր արևելյան շնչով և գրված էր հատուկ Մարիա վան Զանդտի համար։

Առաջնախաղը կայացել է 1883 թվականի ապրիլի 14-ին Փարիզի Օպերա կոմիկում։

## Բովանդակություն
* Prelude
### I գործողություն
* No. 1 Introduction: *«À l’heure accoutumée»* (Nilakantha)*
* Prière: *«Blanche Dourga»* (Lakmé, Nilakantha)
* No. 1 Bis — Scène: *«Lakmé, c’est toi qui nous protégeons!»* (Nilakantha, Lakmé)
* No. 2 — Duetto: *«Viens, Malika»* (Lakmé)
* Scène: *«Miss Rose, Miss Ellen»* (Gérald)
* No. 3 — Quintette & Couplets: *«Quand une femme est si jolie»* (Gérald)
* Récitatif: *«Nous commettons un sacrilege»* (Gérald)
* No. 4 — Air: *«Prendre le dessin d’un bijou»* (Gérald)
* No. 4 Bis — Scene: *«Non! Je ne veux pas toucher»* (Gérald, Lakmé)
* No. 5 — Récitatif & Strophes: *«Les fleurs me paraissent plus belles»* (Lakmé)
* No. 5 Bis — Récitatif: *«Ah! Malika! Malika!»* (Lakmé)
* No. 6 — Duo: *«D’où viens-tu? Que veux-tu?»* (Lakme, Gérald)
* No. 6 Bis — Scene: *«Viens! La! La!»* (Nilankantha, Lakmé)
* Entr’acte

=== II գործողություն ===
* No. 7 — Choeur & Scène du marche: *«Allons, avant que midi sonne»*
* No. 7 Bis — Récitatif: *«Enfin! Nous aurons du silence!»*
* No. 8 — Airs de danse: Introduction
* No. 8 — Airs de danse: Terana
* No. 8 — Airs de danse: Rektah
* No. 8 — Airs de danse: Persian
* No. 8 — Airs de danse: Coda avec Choeurs
* No. 8 — Airs de danse: Sortie
* Récitatif: *«Voyez donc ce vieillard»*
* No. 9 — Scène & Stances: *«Ah! Ce vieillard encore!»* (Nilankantha, Lakmé)
* No. 9 Bis — Récitatif: *«Ah! C’est de ta douleur»* (Lakmé, Nilankantha)
* No. 10 — Scène & Legende de la fille du Paria (Air des Clochettes):
*: *«Ah!… Par les dieux inspires… Où va la jeune indoue»* (Lakmé, Nilankantha)
* No. 11 — Scène: *«La rage me dévore»* (Nilankantha, Lakmé)
* No. 12 — Scène & Choeur: *«Au milieu des chants d’allegresse»* (Nilankantha, Lakmé)
* No. 12 Bis — Récitatif: *«Le maître ne pense qu'à sa vengeance»*
* No. 13 — Duo: *«Lakmé! Lakmé! C’est toi!»* (Lakmé, Gérald)
* No. 14 — Finale: *«O Dourga, toi qui renais»* (Gérald)
* Entr’acte

=== III գործողություն ===
* No. 15 — Berceuse: *«Sous le ciel tout étoile»* (Lakmé)
* No. 15 Bis — Récitatif: *«Quel vague souvenir alourdit ma pensée?»* (Gérald, Lakmé)
* No. 16 — Cantilène: *«Lakmé! Lakmé! Ah! Viens dans la forêt profonde»* (Gérald)
* No. 17 — Scène & Choeur:* «La, je pourrai t’entendre»* (Lakmé, Gérald)
* No. 18 — Scène: *«Vivant!»* (Gérald)
* No. 19 — Duo: *«Ils allaient deux à deux»* (Lakmé, Gérald)
* No. 20 — Finale: *«C’est lui! C’est lui!»'' (Nilankantha, Lakmé, Gérald)

## Ծանոթագրություններ

Կատեգորիա:1883 բեմադրվածներ
Կատեգորիա:Դելիբի օպերաներ
Կատեգորիա:Ֆրանսերեն օպերաներ
Թռչնոց բույն

մինի|«Թռչնոց բույն» որբանոցի լուսանկարը Մանն ընտանիքի արխիվից
**Թռչնոց բույն** (), 1922 թվականին Լիբանանի Ջիբեյլ (Բիբլոս) քաղաքում դանիացի միսիոներուհի Մարիա Յակոբսենի կողմից հիմնված որբանոց-վարժարան, որտեղ հանգրվանել են Հայոց ցեղասպանությունից մազապուրծ հայ որբերը։

## Պատմություն
Մարիա Յակոբսենը եղել է Խարբերդում գործող Դանիացի եկեղեցասեր տիկնանց ընկերության միսիոներուհի, այնուհետև հաստատվել է Լիբանանում և իր մարդասիրական առաքելությունը շարունակել Միքայել ավանում, ապա՝ Սայդայի մոտակայքում հաստատված «Թռչնոց բույն» որբանոցներում։
thumb|Մարիա Յակոբսենի գերեզմանը
1928 թվականին, երբ Ջիբեյլում փակվում է տղաների որբանոցը, «Թռչնոց բույնը» տեղափոխվում է նրա վայրը, որտեղ Մարիա Յակոբսենը փրկել, խնամել ու հայեցի է կրթել հազարավոր որբ-որբուհիների և արժանացել «Մամա» անվանը։ Իր ցանկության համաձայն` Յակոբսենը թաղվել է «Թռչնոց բույն» որբանոցի բակում։

1960 թվականին՝ Մարիա Յակոբսենի մահից հետո, «Թռչնոց բույն» որբանոցի տնօրենի պաշտոնը զբաղեցրել են Դանիացի եկեղեցասեր տիկնանց ընկերության ներկայացուցիչներ Աննա Յակոբսենը, Մագդա Սորենսենը, Օլուֆ Պաասկեն և Յոն Սկյուբին։ 1970 թվականին «Թռչնոց բույնը» հանձնվել է Կիլիկիո կաթողիկոսության տնօրինությանր։ «Թռչնոց բույնում» կարող են սովորել մշտապես Ջիբեյլում բնակվող հայ ընտանիքների երեխաները։ 2002 թվականին «Թռչնոց բույնը» ունեցել է 160 աշակերտ։

## «Թռչնոց բույն» թանգարան
2015 թվականի հուլիսի 18-ին Հայոց ցեղասպանության 100-րդ տարելիցի միջոցառումների շարքում «Թռչնոց բույն» որբանոցի ամենահին շենքերից մեկում բացվել է Հայոց ցեղասպանության որբերի թանգարանը, որը նույնպես կրում է «Թռչնոց բույն» անվանումը։
Թանգարանի երեք բաժիններում ներկայացված են Հայոց ցեղասպանությանը, որբերի կյանքին և հայ ժողովրդի վերածննդին վերաբերող նկարներ, տեղեկություններ և իրեր։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Լիբանանի հայկական դպրոցներ
Կատեգորիա:Նորագույն շրջանի հայկական դպրոցներ
Կասսեգրենի անտենա

## Կառուցվածք
Կասսեգրենի անտենան դա երկկողմանի արտացոլող հայելիների սիստեմ է, որոնց գործողությունը վերցված է Կասսեգրենի օպտիկական հեռադիտակից։ Այդ հեռադիտակի սկզբնական կառուցվածքը (ինչպես դա ներկայացված է Բրիտաննիկա հանրագիտարանում) հայտնաբերվեց 1672 թվականին՝ ֆրանսիացի աստղագետ Լորան Քասսեգրենի կողմից, որը աշխատում էր Նյուտոնի դասական հեռադիտակի կատարելագործման վրա։ Այդ օրվանից երկկողմանի հայելային հեռադիտակները կոչվում են Կասսեգրենի դիտակներ։ Այդ անվանումը տարածված է նույնատիպ կառուցվածքով հայելային անտենաների վրա։ Կասսեգրենի անտենան ներառում է հիմնական պարաբոլիկ հայելի և հիպերբոլիկ երկրորդական հայելի։ Հիպերբոլի երկու կիզակետից մեկը տեղադրված է ամբողջ համակարգի կիզակետում և տեղադրված է ճառագայթչի կենտրոնում, իսկ մյուս կիզակետը տեղադրված է պարաբոլի կիզակետում։

## Օգտագործումը
Կասսեգրենի անտենաները ներկայումս լայն կիրառում են գտել միլիմետրային ալիքային դիապազոններում։ Շնորհիվ բարձր հզորության գործակցի և շատ նեղ ուղղվածության դիագրամայի, Կասեգրենի անտենաները հիմնականում օգտագործում են կետ կետ անլար հաղորդականության համար։ Այս անտենաները օգտագործվում են ռադարների համար և սպուտնիկային կապի համար։ Կասսեգրենի անտենաների ճանաչումը հիմնված է տնտեսագիտական հաշվարկների հիման վրա, ըստ որի հիմնական հայելու դիամետրը 100 ալքների երկարությունից ավել է։ Այս անտենաերը տնտեսապես ավելի շահավետ են արտադրությունում քան ուրիշ անտենաները։

## Հատկություն
Կարևոր առավելություններից է փոքր չափերը և ճառագայթչի տեղավորման մեծ հնարավորությունները ինչը նպաստում է անտենաերի տարբեր հայտնաբերմանը։

## Աղբյուրներ
Антенны. Шифрин Я.С. "Вирта", 1976г.

Կատեգորիա:Անտենաներ
Բևերեջի անտենա

**Բևերեջի անտենա**, ալիքային անտենա, որն առաջարկվել է Բևերեջի կողմից և օգտագործվում է երկարալիքային ռադիոընկերությունների ազդանշանների ընդունման համար։ Այն կազմված է մալուխից որի երկարությունը սկսվում է մինչև կիսալիքայինից մի քանի երկարություն ունեցող ալիքներ որոնք հողից գտնվում են մինչև ութ մետր բարձրության։ Մալուխի ծայրը որը որ ավելի մոտ է գտնում հասցեատիրոջը հողանցվում է հակադրամն միջոցով որը իր հերթին հավասար է անտենայի ալիքային հակադրման։ Մալուխի ծայրը միացվում է ընդունիչին որի մուտքի հակադրությունը նույնպես հավասար է անտենայի ալիքային հակադրությանը։ Անտենան արձագանքում է էլեկտրական դաշտի լարման հորիզանական բաղկացուցչին որը իր հերթին կազմում է էլեկտրական դաշտի մի մասը։ Ինչպես երևում է նկարից ալիքի առաջնամասը որը տարածվում է երկրի մակերեսի վրայով թեքված է ալիքի ուղղության կողմը։ Եթե ալիքը գալիս է կլանող հակադրության կողմից ապա էլէեկտրական դաշտի լարվածության վեկտորի հորիզոնական բաղադրիչը ուղղված է մալուխի առանցքի երկայնքով։ Եթե ալիքները գալիս են այլ ուղղություններից ապա մալուխի առանցքի երկայնքով գործում է էլեկտրական դաշտի լարվածության վեկտորի հորիզոնական բաղադրիչի պրոյեկցիան, որը հավասար է էլետրական դաշտի վեկտորի հորիզոնական բաղադրիչի ալիքի մոտեցման կոսինուսի անկյան արտադրյալին։ Վազող ալիքի կարճ ալիքների անտենայի նման ընդունիչի հոսանքը կարող է մաքսիմալ լինել այն դեպքում երբ ալիքը գալիս է մալուխի առանցքի ուղղությամբ։

## Օգտագործումը
Բևերեջի անտենան օգտագործվում է երկար ալիքների վրա որպես պաշտպանիչ մթնոլորտային խոտաններից, ինչպես նաև հաճախությամբ նման կայաններից։ Որպես փոխանցող անտենա այն երբեք չի օգտագործվում որովհետև այն հիմնականում ունենում է փոքր ՕԳԳ։ Ճառագայթման արդյունքում ինչպես նաև հողի մեջ կորուստների պատճառով հոսանքների ալիքը որ շարժվում է անտենայի հեռակա ծայրի շարժման ընթացքում հանգչում է։ Օգտագործման դեպքում անհրաժեշտ է դառնում կարգավորել ընդունման զրոյի ուղղությունը։

## Աղբյուրներ
Антенны. Шифрин Я.С. "Вирта", 1976г.

Կատեգորիա:Անտենաներ
Բժշկության կամ ֆիզիոլոգիայի Նոբելյան մրցանակ

**Նոբելյան մրցանակ ֆիզիոլոգիայի և բժշկության բնագավառում ** (), շքեղ մրցանակ ֆիզիոլոգիայի և բժշկության բնագավառում գիտական ձեռքբերումների համար, որը տրվում է ամեն տարի Ստոկհոլմում։ 5 Նոբելյան մրցանակներից մեկը։

## Պատմություն
Ֆիզիոլոգիայի և բժշկության բնագավառում Նոբելյան մրցանակը ստեղծել է Ալֆրեդ Նոբելը իր կտակում, որը գրել է 1895 թվականի նոյեմբերի 27-ին Փարիզում, որտեղ այն հիշատակվում է երրորդը.

Նոբելյան մրցանակ ֆիզիոլոգիայի և բժշկության բնագավառում տրվում է ամեն տարի 1901 թվականից, բացի 1915, 1916, 1917, 1918, 1921, 1925, 1940, 1941 և 1942 թվականներին։ Առաջին դափնեկիրը դարձել է Էմիլ Ադոլֆ ֆոն Բերինգը։

## Ով կարող է առաջադրել թեկնածուներ
Ըստ Նոբելյան հիմնադրամի կանոնադրության թեկնածուներին կարող են առաջադրել հետևյալ անձինք.

# Կարոլինգյան համալսարանի Նոբելյան ասամբլեայի անդամները
# Շվեդիայի թագավորական գիտությունների ակադեմիա բժշկական բաժնի անդամները
# Շվեդիայի բժշկական հաստատությունների պրոֆեսոր, ինչպես նաև Դանիայի, Ֆինլանդիայի, Իսլանդիայի և Նորվեգիայի համապատասխան պայմանների բժշկական հաստատություններում կամ համապատասխան գործընկերների հետ
# անձինք, որոնք զբաղեցնում են առնվազն երկու համապատասխան պաշտոններ այլ բժշկական հաստատություններում
# այլ գիտնականներ, որոնցից ասամբլեան հարկ կհամարի ընդունել առաջարկ

Թեկնածուների ընտրությունը իրականացնում է քիմիայի Նոբելյան կոմիտեն։ Նրանցից դափնեկիրներին ընտրում է Շվեդիայի թագավորական գիտությունների ակադեմիան։ Միաժամանա կարող են առաջադրվել մեկ կամ երկու աշխատանք, բայց ընդհանուր թիվը չպետք է գերազանցի երեքը։

## Տես նաև
* Նոբելյան մրցանակ
* Բժշկության կամ ֆիզիոլոգիայի Նոբելյան մրցանակի դափնեկիրների ցանկ
* Ալֆրեդ Նոբել

## Ծանոթագրություններ

Կատեգորիա:Բժշկություն
Կատեգորիա:Նոբելյան մրցանակ
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կաֆու Նագաի

**Նագաի Կաֆու** (ճապ՝ 永井 荷風, ), ճապոնացի գրող, դրամատուրգ։

## Կենսագրություն
Նագաի Կաֆուն ծնվել է 1879 թվականի դեկտեմբերի 3-ին Տոկիոյում՝ հաջողակ առևտրականի ընտանիքում։ Կաֆուն ուսանում է ճապոնական դասական գրականություն և չինարեն։ 1901 թվականին մի որոշ ժամանակաշրջան զբաղվում է լրագրությամբ և սկսում մեծ ջանասիրությամբ ֆրանսերեն ուսանել։ 1903 թվականին Կաֆուն հոր հետ մեկնում է ԱՄՆ՝ առևտրական որոշ խնդիրների պատճառով։ Այս ճանապարհորդությունը մեծ ազդեցություն է թողնում երիտասարդ գրողի վրա։ 1905 թվականին Նագաի Կաֆուն հաստատվում է Նյու Յորքում և սկսում աշխատել այնտեղի ճապոնական բանկերից մեկում, իսկ 1907 թվականին ճանապարհորդություն է կատարում դեպի Փարիզ, Լիոն և Լոնդոն, այնուհետև վերադառնում հայրենիք։ Ճապոնիա վերադառնալուց հետո Կաֆուն սկսում է աշխատել Կեյո համալսարանում՝ որպես գրականության պրոֆեսոր, իսկ 1916 թվականից սկսած թողնում է համալսարանական աշխատանքը և իրեն նվիրում միայն գրական աշխատանքին։

## Ստեղծագործություններ
## Գրականություն
* *Romanze östlich des Sumidagawa*, Insel Verlag, Frankfurt am Main 1996
* *Tagebuch. Das Jahr 1937*, Iudicium, München 2003
* Oscar Benl (Hrsg.), *Eine Glocke in Fukagawa*, Horst Erdmann Verlag, Herrenalb 1964
* Ivan Morris (Hrsg.), *Nippon*, Diogenes Verlag, Zürich 1965
* Marianne Bretschneider (Hrsg.), *Mond auf dem Wasser*, Verlag Volk und Welt, Berlin 1972
* Barbara Yoshida-Krafft (Hrsg.), *... Weil gerade Frühling war*, Iudicium, München 2002

## Ծանոթագրություններ

Կատեգորիա:Ճապոնացի գրողներ
Կատեգորիա:Ճապոնացի դրամատուրգներ
Կատեգորիա:Ճապոնացի վիպասաններ
Նանկին

**Նանկին** (, «Հարավային մայրաքաղաք»), Ցզյանսու պրովինցիայի մայրաքաղաքը, բնակչությամբ ամենամեծ քաղաքը Հարավային Չինաստանում (Շանհայից հետո), ընդհանուր 8.16 միլիոն բնակչությամբ և 6.55 ուրբանիզացիոն բնակչությամբ 2013 թվականի դրությամբ։ Քաղաքը, որի անվանումը թարգմանվում է «Հարավային մայրաքաղաք», շատ կարևոր դեր է խաղացել Չինաստանի պատմության և մշակույթիի մեջ՝ լինելով Չինաստանի տարբեր տոհմերի, թագավորությունների և հանրապետությունների ժամանակ երկրի մայրաքաղաք սկսած 3-րդ դարից մինչև 1949 թվականը։ Տարածաշրջանի ռոմանիզացման հետ քաղաքի անվանումը փոխվեց *Նանկինգ* կամ *Նանկին*։

Նանիկինը տեղակայված է ներքին Յանցզե գետի դելտայում, այնտեղ է գտնվում ամենամեծ ներցամաքային նավահանգիստներից մեկը աշխարհում։ Նանկինը նաև Չինաստանի կիսապրովինցիալ 15 քաղաքներից մեկն է` ունենալով դատական և տնտեսական անկախություն, սակայն ավելի քիչ անկախ է քան պրովինցիան։

Նանկինը Չինաստանի կարևորագույն քաղաքներից մեկն է և համարվում է Չինաստանի հինգ հզորագույն մայրաքաղաքներից մեկը։ Նանկինը եղել է Արևելյան Վուի մայրաքաղաքը, որը գլխավոր Երեք թագավորություններից մեկն էր (211-280), ինչպես նաև Արևելյան Խին և հարավային դինաստիաներից յուրաքանչյուրի (Լյու Սոնգ, Հարավային Քի, Լիանգ և Չեն), որոնք կառավարել են հարավային Չինաստանում 317-589 թվականներին, Հարավային Տանգ, որը Տասը թագավորություններից մեկն էր (937-76), Մին դինաստիա, երբ առաջին անգամ ամբողջ Չինաստանը կառավարվեց քաղաքից (1368-1421) և Չինաստանի հանրապետություն (1927–37, 1945–49): Քաղաքը նաև եղել է Տայպինգ երկնային թագավորության (1851–64) և Ճապոնացիների կողմից օկուպացված (1940–45) տարածքի մայրաքաղաք Երկրորդ ճապոնա-չինական պատերազմի ժամանակ` ենթարկվելով ահավոր գազանությունների երկու կողմերից, որը բերեց նաև Նանկինի ջարդերին։

## Ծանոթագրություններ

Կատեգորիա:Մ.թ.ա. 495 թվականին հիմնադրված բնակավայրեր
Կատեգորիա:Չինաստանի քաղաքներ
Ռայմունդ III (Տրիպոլիի կոմս)

**Ռայմունդ III**, (, ), Տրիպոլիի կոմս։

Կոմս Ռայմունդ II-ի որդին։ 1152 թվականից Տրիպոլիի կոմս էր։

## Կենսագրություն
1174-1177 և 1184-1186 թվականներին եղել է Երուսաղեմի թագավորության գահի խնամակալ անչափահաս արքաների՝ Բալդուին IV-ի և Բալդուին V-ի օրոք։ Եղել է Հիվանդախնամների միաբանության անդամ։ 1187 թվականին մասնակցել է Հաթթինի ճակատամարտին։ Իր ռազմական հմտությունների շնորհիվ կարողացել է խուսափել գերեվարվելուց։ Մահացել է 1187 թվականին պլևրիտից (հնարավոր է հիվանդությունը նրան փոխանցվել է ռազմի դաշտում)։

Հաթթինի ճակատամարտի ժամանակ Տրիպոլիի կոմս Ռայմունդը նախաձեռնեց գրոհ հյուսիսային ուղղությամբ, ինչի արդյունքում կարողացավ խուսափել ջախջախումից, որը տեղի ունեցավ խաչակիրների բանակի հետ։

## Ծանոթագրություններ

## Գրականություն
* M. W. Baldwin, *Raymond III of Tripolis and the Fall of Jerusalem (1140–1187)*. Princeton University Press, 1936.
* Bernard Hamilton, *The Leper King and His Heirs*. Cambridge University Press, 2000.
* Steven Runciman, *A History of the Crusades, vol. II: The Kingdom of Jerusalem*. Cambridge University Press, 1952.
* William of Tyre, *A History of Deeds Done Beyond the Sea*, trans. E.A. Babcock and A.C. Krey. Columbia University Press, 1943.

Կատեգորիա:Տրիպոլիի կոմսեր
Կատեգորիա:Խաչակրաց արշավանքների մասնակից քրսիտոնյաներ
Սուրբ Հակոբ եկեղեցի (Ուոթերթաուն)

**Սուրբ Հակոբ եկեղեցի**, (), հայկական եկեղեցի ԱՄՆ Մասաչուսեթս նահանգի Ուոթերթաուն քաղաքում։

## Պատմություն
Սուրբ Հակոբ հայկական եկեղեցին հիմնվել է 1900 թվականին, շինարարական աշխատանքները սկսվել են 1926 թվականին։ Եկեղեցու շինարարության գումարը հավաքվել է հայկական համայնքի ջանքերով։ Եկեղեցու առաջին հոգևոր հովիվը եղել է Մաթևոս Մանիգյանը, առաջին ժամերգությունը կատարվել է 1930 թվականին։

1967 թվականի սեպտեմբերի 24-ից Սուրբ Հակոբ եկեղեցուն կից գործում է նաև հայկական մշակութային երիտասարդական կենտրոն։ 1979 թվականի նոյեմբերի 5-ին եկեղեցու և մշակութային կենտրոնի միջև տեղադրվել է Հայոց եղեռնի զոհերի հիշատակին նվիրված հուշարձան։

## Պատկերասրահ

Front Doors, St. James Armenian Church, Watertown, MA.jpg
Balcony, St.James Armenian Church, Watertown, MA.jpg
Nave of St.James Church in Watertown, Massachusetts.jpg
Khachkar near St.James Church in Watertown, Massachusetts.jpg


## Ծանոթագրություններ

## Արտաքին հղումներ
* Պաշտոնական կայքը

հ
Կատեգորիա:ԱՄՆ-ի հայոց արևելյան թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ուոթերթաունի եկեղեցիներ
Բաբի Յառ

**Բաբի յառ ** (), գերմանաբելառուսական համատեղ գեղարվեստական ֆիլմ՝ նկարված 2003 թվականին, որի ռեժիսորն է Ջեֆ Քենյուն։ Այն նվիրված է 1941 թվականի սեպտեմբերի 29-ին և 30-ին Բաբի յառում կատարված ջարդերին, որի ժամանակ սպանվեցին 33 771 հրեաներ։

## Սյուժե
1941 թվականի աշունն է։ Խորհրդային բանակը թողնում է Կիևը։ Տիրում է լիակատար քաոս։ Բոլոր խոսակցությունները գերմանացիների կողմից Կիևի գրավման մասին են։ 1941 թվականին Կիևի շրջակայքում ապրում էին երկու ընտանիքներ՝ Լառներ և Օնուֆրիենկոներ։ Ապրում էին նրանք կողք կողքի արդեն 20 տարի, և նրանց երեխաները մեծացան միասին։

Տարածվում են ասեկոսեներ նացիստների գազանաբարո արարքների մասին, թե ինչպես են նրանք դաժանորեն սպանում հրեաներին օկուպացված տարածքներում։ Լառների ընտանիքի ավագը չի հավատում այդ գազանություններին, քանի որ աշխատել է Բեռլինում և գերմանացիներին համարում է քաղաքակիրթ ազգ։

Օնուֆրիենկոների ընտանիքը վաղուց նախանձում է Լառների կրթված ընտանիքին։ Ելենա Օնուֆրիենկոն ողջունում է գերմանական զորքերի մուտքը Կիև։

Գերմանացի գնդապետ Պաուլ Բլոբելը ծրագրում է սպանել Կիևի բոլոր հրեաներին։ Լառներների ընտանիքի մի մասը Ստեփան Օնուֆրիենկոյի օգնությամբ փորձում է փախչել անտառ։

## Դերերում
* Մայքլ Դեգեն - *Գենադի Լառներ*
* բարբարա Դե Ռոսի - *Նատալյա Լառներ*
* Քաթրին Զաս - *Լենա Օնուֆրիենկո*
* Ակսել Միլբերգ - *գնդապետ Պաուլ Բլոբել*
* Էվկլիպիդես Կյուձիդիս - *Ալեքսանդր Լառներ*
* Գլեբ Պորշինև - *Ստեփան Օնուֆրիենկո*
* Անատոլի Գուրև - *Գլեբ*
* Օլգա Երոխովեց - *Ֆրանկո*
* Ալեքսանդր Մարչենկո - *Յակով*
* Կլաուս Ռատշ - *Զինվորական բժիշկ*
* Մարկ Այզիկովիչ - *կանտոր*

## Նկարահանող խումբ
2-րդ ռեժիսոր.
Յուրի Ալեկսեենկո
Մարտին Լոմնիցկի

Դերասանների գծով ասիստենտ՝ Տայանա Խոդասևիչ

Բեմիրերի գծով ասիստենտ՝ Դմիտրի Պակլին

## Ծանոթագրություններ

## Արտաքին հղումներ
* Babij Jar - Das vergessene Verbrechen
* Babij Jar - Das vergessene Verbrechen 
* Babij Jar
* BABIJ JAR - DAS VERGESSENE VERBRECHEN 
* Babij Jar - Das vergessene Verbrechen

Կատեգորիա:2003 դրամա ֆիլմեր
Կատեգորիա:2003 ֆիլմեր
Կատեգորիա:Անգլերեն ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հոլոքոստի մասին
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Կատեգորիա:Ֆիլմեր, որոնց գործողությունները տեղի են ունենում 1941 թվականին
Պիրոգովներ

thumb|Պիրոգով եղբայրների հուշարձանը Ռյազանի երաժշտական ուսումնարանի մոտ
**Պիրոգովներ**, խորհրդային օպերային երգիչներ (բաս), եղբայրներ, Ստեփան Պիրոգովի որդիները։
* **[[Ալեքսանդր Պիրոգով|Ալեքսանդր]]** (1899—1964) — ԽՍՀՄ ժողովրդական արտիստ (1937),
* **[[Գրիգորի Պիրոգով|Գրիգորի]]** (1885—1931) — ԽՍՀՄ առաջին երգիչներից մեկը, ով ելույթներ է ունեցել արտասահմանում, 
* **[[Ալեքսեյ Պիրոգով|Ալեքսեյ]]** (1895—1978) — Մեծ թատրոնի մենակատար,
* **[[Միխայիլ Պիրոգով|Միխայիլ]]** (1887—1933) — առավել հայտնի է որպես Ռյազանի պրոտոդիակոն

Ռյազանի երաժշտական քոլեջը (ուսումնարան) 1966 թվականից կրում է Գրիգորի և Ալեքսանդր Պիրոգովների անունը։

## Գրականություն
* Пироговы // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.
* Пироговы, братья, артисты оперы 

Կատեգորիա:Ռուս երաժիշտներ